ตลาดหุ้นเอเชียแดงเถือก! วิตกยอดผู้ติดเชื้อ “ไวรัสโคโรนา” พุ่งแตะ 571 คน เสียชีวิต 17 ราย
ตลาดหุ้นเอเชียแดงเถือก! วิตกยอดผู้ติดเชื้อ “ไวรัสโคโรนา” พุ่งแตะ 571 คน เสียชีวิต 17 ราย
ตลาดหุ้นเอเชียแดงเถือก! วิตกยอดผู้ติดเชื้อ “ไวรัสโคโรนา” พุ่งแตะ 571 คน เสียชีวิต 17 ราย
23 ม.ค. 2563

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ เนื่องจากนักลงทุนยังคงวิตกกังวลเกี่ยวกับการแพร่ระบาดของไวรัสโคโรนาสายพันธุ์ใหม่ หลังจากคณะกรรมการสุขภาพแห่งชาติของจีน (NHC) แถลงวันนี้ว่า ณ วันพุธที่ 22 ม.ค. ยอดผู้ติดเชื้อไวรัสโคโรนาสายพันธุ์ใหม่ในจีนเพิ่มขึ้นเป็น 571 ราย ส่วนยอดผู้เสียชีวิตอยู่ที่ 17 ราย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,843.51 จุด ลดลง 187.84 จุด, -0.78%
ดัชนี SSE Composite ตลาดหุ้นจีนเปิดวันนี้ที่ 3,037.95 จุด ลดลง 22.80 จุด, -0.74%
ดัชนี HSI ตลาดหุ้นฮ่องกงเปิดวันนี้ที่ 28,109.75 จุด ลดลง 231.29 จุด, -0.82%
ดัชนี KOSPI ตลาดหุ้นเกาหลีใต้เปิดวันนี้ที่ 2,254.54 จุด ลดลง 12.71 จุด, -0.56%
ดัชนี FTSE STI ตลาดหุ้นสิงคโปร์เปิดวันนี้ที่ 3,251.84 จุด ลดลง 2.09 จุด, -0.06%
ดัชนี FBMKLCI ตลาดหุ้นมาเลเซียเปิดวันนี้ที่ 1,575.27 จุด ลดลง 2.71 จุด, -0.17%
ตลาดหุ้นไต้หวันปิดทำการวันนี้เนื่องในวันตรุษจีน
ทั้งนี้ เมืองอู่ฮั่นของจีนประกาศระงับการบริการขนส่งสาธารณะขาออกทั้งทางบกและทางอากาศ โดยมีเป้าหมายที่จะป้องกันการแพร่ระบาดของไวรัสโคโรนาสายพันธุ์ใหม่ซึ่งถูกระบุว่ามีต้นกำเนิดมาจากเมืองอู่ฮั่น
ด้านเทศบาลเมืองอู่ฮั่นจะระงับการบริการขาออกที่สนามบินและสถานีรถไฟตั้งแต่เวลา 10.00 น.ตามเวลาท้องถิ่นของวันนี้ และจะระงับการให้บริการรถไฟใต้ดินและรถโดยสารด้วยเช่นกัน
นอกจากนี้ เทศบาลเมืองอู่ฮั่นยังเรียกร้องไม่ให้ประชาชนในท้องถิ่นเดินทางออกจากเมือง ยกเว้นในกรณีที่จำเป็น
โดยก่อนหน้านี้ศูนย์ควบคุมและป้องกันโรคแห่งสหรัฐ (CDC) ออกแถลงการณ์ยืนยันว่า พบผู้ติดเชื้อไวรัสโคโรนาสายพันธุ์ใหม่เป็นครั้งแรกในสหรัฐ ซึ่งผู้ติดเชื้อคนดังกล่าวเป็นชายชาวอเมริกันวัย 30 ปี ซึ่งเดินทางไปยังเมืองอู่ฮั่นของจีน และกลับมายังสหรัฐเมื่อวันพุธที่ 15 ม.ค. ซึ่งถือเป็นการพบครั้งแรกในสหรัฐ และครั้งแรกในประเทศที่อยู่นอกภูมิภาคเอเชีย